Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 732/13/8803	Košice II, 18.3.2014
EEČ : 2-64-225-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

	V trestnej veci vedenej proti obvinenému XXXXX  pre prečin zanedbania povinnej výživy podľa § 207 ods. 1, 3b/ Trestného zákona pre skutok, že 

-v Košiciach a  inde si neplní vyživovaciu povinnosť k svojej dcére mal. XXXXX XXXXX nar. XXXXX,  synovi mal. XXXXX nar. XXXXX, synovi mal. XXXXX, nar. XXXXX, mal. XXXXX., nar. XXXXX a synovi XXXXX., nar. XXXXX, aj keď bol rozsudkom Okresného súdu XXXXX XXXXX sp. zn. XXXXX zaviazaný prispievať na ich výživu sumou vo výške 33,- € na XXXXX mesačne, na synov XXXXX sumou 29,-€ mesačne a na syna  XXXXX sumou 27,-€ mesačne, túto si však úmyselne neplní, a  tak dlhuje za obdobie od júla 2011  doteraz k  rukám matky XXXXX  sumu vo výške 3.553,28 €,    

lebo zanikla trestnosť činu

Odôvodnenie:
Uznesením vyšetrovateľa OR PZ  - OKP XXXXX,  sp. zn. XXXXX zo dňa 27.12.2013 bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1, 3b/ Trestného zákona pre skutok, ako je uvedený vo výroku tohto uznesenia.

	Po ukončení vyšetrovania predložil vyšetrovateľ PZ spis s návrhom na zastavenie trestného stíhania, pretože obvinený dodatočne splnil svoju povinnosť a jeho konanie nemalo trvalé nepriaznivé následky na oprávnené osoby.

Preskúmaním predloženého spisového materiálu som zistila, že zanikla trestnosť činu.

	Poškodená XXXXX v zápisnici o výsluchu poškodenej zo dňa 06.01.2014 uviedla, že jej obvinený XXXXX  cestou ďalšej osoby zaslal dlžné výživné vo výške 3.710,-€ vrátane mesiaca január 2014. Obvinený XXXXX sa zdržiava od júla 2011 dlhodobo na neznámom mieste v Anglicku, kde riadne pracuje a je s ním v telefonickom kontakte.
 
 Z  jej výpovede nevyplývajú také skutočnosti, ktoré by poukazovali že konaním obvineného boli spôsobené trvalé nepriaznivé následky.

Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvalé nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

Vzhľadom na vyššie uvedené som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka